Nova punkkompilo Esperanto Subgrunde vol. 2 kun kantoj en Esperanto aperos ĉi-jare. Ĝi estos eldonita de esperanta muzikeldonejo Vinilkosmo. La albumon partoprenas dudek bandoj el dek landoj.
#000001
“Esperantokoro” estas neoficiala termino por ajna subgrunda rokmuziko kun kantotekstoj en la verda lingvo; temas pri roko kontraŭ lingva diskriminacio kaj malegaleco, kontraŭ rasismo kaj faŝismo, kontraŭ imperiismo kaj kulturŝovinismo, kontraŭ socia maljusteco kaj baroj inter homoj. Ni elektas liberecon, mondpacon kaj interpopolan komunikadon sen baroj! En 2000, Vinilkosmo kaj la brazila eldonejo La Blua Papilio kuneldonis la unuan volumon de internacia esperantokora kompilo “Esperanto Subgrunde”.
Inter la bandoj partoprenantaj en la 2a kompilo estas, interalie, JoMo kaj Liberecanoj (Francio, kanzonpunko), Piĉismo (Ukrainio/Litovio, hardkorpunko), Krio de Morto (Pollando, industripunko), René Binamé (Belgio, kanzonpunko), Stomachal Corrosion (Brazilo, grinckoro), Brassens Not Dead (Francio, kanzonpunko), Corbata (Japanio, grinckoro), Pixamandúrries (Katalunio, punko), Frakasu (Ruslando, hardkorpunko) kaj multaj aliaj.
#000002
La kompilo subtenas la alternativan kaj solidaran edukan projekton “La Escuelita” (la lernejeto).
#000003
Ĝi estas teksto el la junia (somera) numero de La Ondo de Esperanto (2021).
Ĉe represo aŭ citado bonvolu nepre indiki la fonton:
Rete: La Ondo de Esperanto 
#000006
Klaku la supran bildon por vidi la abonmanierojn.
#000007
Demonstraj versioj de “La Ondo”
#000010